b'\n_START_ARTICLE_\nPorrova prizma\n_START_PARAGRAPH_\nPorrova prizma je opti\xc4\x8dna prizma, ki spada med odbojne prizme. Uporablja se v opti\xc4\x8dnih napravah za obra\xc4\x8danje slike._NEWLINE_Imenuje se po italijanskem izumitelju opti\xc4\x8dnih naprav Ignaziu Porru (1801 -1875).\n_START_SECTION_\nZgradba in delovanje\n_START_PARAGRAPH_\nPorrova prizma je sestavljena iz steklenih prizem z obliko pravilnih tristranih prizem z pravokotnim trikotnikom kot osnovno ploskvijo (glej sliko). \xc5\xbdarek, ki pade na prizmo, do\xc5\xbeivi dvakraten popolni odboj preden prizmo spet zapusti skozi ploskev, kjer je vstopil. \xc5\xbdarek vpada in izstopa iz prizme pod pravim kotom. Zaradi tega ne pride do disperzije. Slika se pri tem zavrti za 180\xc2\xb0. Porrove prizme se obi\xc4\x8dajno uporabljajo v parih, ki tvorijo dvojno Porrovo prizmo.\n_START_SECTION_\nUporaba\n_START_PARAGRAPH_\nDvojna Porrova prizma se uporablja v manj\xc5\xa1ih opti\xc4\x8dnih daljnogledih, kjer obrnejo sliko. V binokularjih sliko prav tako obrnejo, razen tega pa dajejo ve\xc4\x8djo navidezno razdaljo med objektivom in okularjem, ne da bi bil zaradi tega daljnogled dalj\xc5\xa1i._NEWLINE_Enojna Porrova prizma je posebna oblika stre\xc5\xa1ne prizme. Posebna oblika Porrove prizme je tudi Porro-Abbejeva prizma.'